2i6 TESTACEA 



Tabula Quo haec omnia luculenter patefierent , Figuram 9 Tab. XXXII delineari cu- 

 ^.^ ■ ravimus , quae saxi frustum exprimit conchis hujusmodi obsitum . Eo difFracto, 

 alterum conchae latus A in propatulo positum, alterum adversae latebrae regio- 

 ni adhuc incumbens, ostenditur. B est latebrae aLlterius dimidium, concha jam 

 educta. C demum Mytih Lithophagi latus anticnm perhibet, e latebra partim 

 disrupta emergens. Latebrae hiatum ee conchae diametro angustiorem esse Fi- 

 gura demonstrat . 



Fi^. 10. Fig. 10 yalvas patulas ostendit ligamento S simul connexas; et quamvis haec 

 sit communis conchae magnitudo, haud aegre quaedam inveniuntur, quae ipsam 

 ter ad mlnimum explent, ita ut quaternos digitos Parisienses in longitudinem , 

 unum vero in latitudinem aequent. Harum aliquot maximae molis in Museo no- 

 stro adservamus . 



Infrequens haud est rupes ingentes, saxaque molis insignis conchis hisce cir- 

 cumquaque obsita invenire ; quodque mirum est, marmoreae, altaeque colu- 

 mnae, in vetusto Serapydis delubro Puteolis locatae, in imo sui scapo, ad decem 

 ferme pedum altitudinem, Mytilis Lithophagis obsitae sunt, quorum valvas ali- 

 quot partim diffractas iterum iterumque ipsi e latebris eduximus. Etsi Templum 

 istud parum distet a mari, altitudo tamen columnarum, ubi sublimiores Mytdo- 

 rum latebrae consistunt, viginti duorum circiter pedum est super hodiernam ma- 

 ris libellam. Cui altitudini si illam adjiciamus, quam attingebant cryptae colu- 

 mnarum porticus superioris , quae ab iisdem Mytilis aeque perterebratae videntur , 

 summam saltem conficiemus sex et quadraginta pedum. Idcirco credibile non 

 est, summa aequorum e tanta altitudine subsidisse; maxime cum vetustae Roma- 

 norum aedificiorum fundationes pene integrae secus Bajanum litus, ad ternos 

 prope pedes sub aquis inveniantur; unde conficitur, sumraa aequorum in uni- 

 versa illa regione altiora esse nostro aevo, ac vetustis illis temporibus. Praeterea 

 si Templi illius fundationes antiquitus sub aqua fuissent demersae, Mytili Lifho- 

 phagi non columnarum scapos dumtaxat, sed marmora quoque illis adjacentia, 

 quorum magna copia est, similiter perterebrassent ; cujus rei ne minimum qui- 

 dem vestigium adparet , nisi in fragmentis aliarum similium columnarura . Idcir- 

 co verosimile est , ut probe animadvertit eruditus amicus noster Franciscus la 

 Vega, antiquitatis peritissimus , columnas illas ad Templum longe vetustius spe- 

 ctasse , in loco humiliori situm , ibique quavis de caussa sub aquis marinis , for- 

 tasse ad horizontem positas , diu constitisse; illinc vero posterioribus temporibus 

 in Serapydis Templum fuisse asportatas. Et profecto, ut ipse plane demonstrat, 

 Serapydis delubrum ex antiquiorum aedificiorum ruderibus conflatum esse con- 



